શહેરની ભાગોળે આવેલ નવાગામ આણંદપરમા રહેતા કડિયા પરિવારના મોભી વિનુભાઈ છગનભાઇ સોલંકી, તેમના પત્ની, બે પુત્રો અને ભત્રીજાને બે દિવસ પૂર્વે આ જ ગામમાં રહેતા અને માથાભારેની છાપ ધરાવતા પરેશ ભીમાભાઇ કલોતરા, નરેન્દ્ર નાગરભાઇ, અરવિંદ કનાભાઇ, કના રણછોડભાઇ, મયુર ઉર્ફ ગુણો કનાભાઇ અને મેરૂભાઇ ભીમાભાઇએ લાકડી-પાઇપથી માર માર્યો હતો જેથી તમામને હોસ્પિટલે ખસેડાયા હતા આ અંગે કુવાડવા રોડ પોલીસ સ્ટેશનમાં ફરિયાદ નોંધાવાઇ હતી આ રબારી શખ્સોનો ખુબ ત્રાસ હોવાથી આજે ગ્રામજનો પોલિસ કમિશ્નર કચેરી ખાતે દોડી આવ્યા હતા અને રજૂઆત કરતા જણાવ્યું હતું કે ફરિયાદ નોંધાવ્યા પછી પણ હજુ સુધી કોઈ કાર્યવાહી થઇ નથી આરોપીઓ ખુલ્લેઆમ ફરે છે અને મારી નાખવાની ધમકીઓ આપી ભયનો માહોલ ઉભો કરી દીધો છે હથિયારો લઈને આંટા મારતા હોવાથી ગ્રામજનોને જીવનું જોખમ છે જેથી આ આરોપીઓને ત્વરિત પકડી કડકમા કડક સજા કરવામાં આવે તેવી માંગણી ઉચ્ચારી હતી